id en en en en id en en fr ms ca id en en en id en en fr ms ca id id id id id id id id id ms id id id ms en en id id id ms id id it id id en ms id ms zh id id id id id id id ms id ms id id id id id id id id ms id id id id ms id id ms id id id id id ms id id ms id ms en en de en en nl en en en ms ms en id en id en ms fr en id id en en en id ms id it en en en id id id en fr en id en ro en id en en en id en en en en fa en en en en en en es en en ms en fr en en en en en id en en
‘Kemuliaan’ Seorang Peragu Kebenaran – Saifulislam.Com
Wednesday , October 5 2022
“Ustaz, sekejap ustaz. Saya nak tanya soalan” seorang anak muda menahan saya.
Beliau adalah salah seorang peserta dalam sebuah program Pre Departure yang saya kendalikan baru-baru ini.
“Tadi ustaz ada sebut tentang kita tidak boleh ragu dengan al-Quran. Macam mana ya? Saya selalu juga ragu-ragu. Adakah salah?” tanya beliau.
Pertanyaan yang sangat ikhlas, dan saya tidak memuji sesiapa melebihi penilaian Allah SWT yang Maha Mengetahui.
“Oh, yang kita bincang tadi itu. Apa yang ustaz sebutkan tadi bukan begitu. Anta sudah tercampur aduk beberapa steps dalam perbincangan kita tadi” saya menyambut pertanyaan beliau.
Di dalam sesi Kompas Kehidupan, saya sentuh tentang peri pentingnya kita menilai pertalian diri kita dengan al-Quran. Allah menjelaskan kepada kita bahawa al-Quran itu adalah petunjuk bagi orang-orang yang bertaqwa (al-Baqarah 2: 2). Tetapi sebelum al-Quran boleh berfungsi sebagai petunjuk, ada pra syaratnya yang mesti ditunaikan.
“Itulah al-Kitāb (al-Qur’ān), tiada keraguan padanya, petunjuk bagi orang-orang yang bertaqwa” [al-Baqarah 2: 2]
Seorang pengunjung, tiba buat pertama kalinya ke Kota London. Hanya dimaklumkan, agar berkumpul dengan anggota pasukan yang lain di Stesyen Keretapi Victoria. Perkara pertama yang dilakukannya adalah pergi ke kedai, untuk membeli peta. Ada banyak peta. Pelbagai jenis kertas, pelbagai warna, pelbagai harga. Akhirnya, setelah puas membelek, beliau memilih untuk membeli senaskhah peta Kota London yang berwarna warna, jelas ilustrasinya, elok jenis kertasnya dan murah harganya.
Peta ini bakal menjadi petunjuk, membantu beliau menelusi sistem pengangkutan Kota London yang bersimpang siur.
Tetapi matanya terpaku. Melihat di belakang peta berkenaan:
Ini tahun 2014! Peta ini peta hampir 40 tahun yang lalu. Masakan sama London 1975 dengan London 2014!
Cetakannya pula di Calcutta India. Orang Kolkata yang membuat peta ini pernahkah datang ke London?
Peta berkenaan tidak akan memainkan peranannya sebagai petunjuk, biar pun diberi percuma kepada beliau.
Beliau kehilangan asas utama kepada sebuah peta. Beliau meragui kebenaran isi kandungannya!
Demikian juga dengan al-Quran.
Diturunkan pada tahun 610M!
Diturunkan di Arab Saudi!
Relevankah lagi sebuah buku yang berusia lebih 1400 tahun dan terhasil di Arab Saudi dengan Malaysia 2014?
Sebelum al-Quran berperanan menjadi petunjuk, memandu kita dalam perjalanan hidup, menentukan arah dan tujuan, al-Quran itu mesti terlebih dahulu, bagi kita, kita tidak meraguinya.
Saya tidak bermaksud mahu mengheret perbincangan kita kepada wacana falsafah antara methodological skepticism (keraguan Cartesian) dan philosophical skepticism. Saya bukan ahlinya. Rujuklah mereka yang arif dengan perbahasan ini. Namun saya berpendapat hakikat perbualan saya dengan anak muda yang bertanya itu tadi, tidak jauh daripada wacana berkenaan.
Ketepikan seketika al-Quran itu sebagai sesuatu yang mutlaq, tiada keraguan, malah ia adalah firman Allah. Terima seketika bahawa semua itu adalah dakwaan seseorang kepada kita. Dia mungkin Cikgu KAFA kita, mungkin ustaz kita, mungkin buku yang kita baca. Tetapi kita sendiri, perlu bertanya kepada diri sendiri, di atas asas apa kita meyakini kebenaran al-Quran?
Semua itu bukan hujah. Keraguan itu terjadi di dalam diri. Mana mungkin ia sembuh oleh sesuatu yang berada di luar diri, bukan diri. Jika kira ragu, ragulah! Marilah cikgu atau alim atau buku sehebat mana pun, jika kita ragu, kita ragu.
Terkenal sekali perbahasan, bisakah agama bermula dengan sebuah keraguan, sebagaimana ilmu? Apa sahaja jawapan yang hendak ditawarkan berkenaan persoalan itu, di peringkat manusia biasa seperti kita, jika kita ragu, ragulah kita. Seperti anak muda yang bertanya tempoh hari.
Oleh itu, kita mesti menyelesaikan keraguan tersebut.
Atas asas apakah kita meyakini al-Quran itu wahyu Allah, benar, mutlaq dan sumber al-Haq?
PROSES ANTARA RAGU DAN YAKIN
Jika kita belajar agama secara formal, kita akan belajar tentang al-Quran mengikut turutan topik. Pembelajaran secara sistematik sebagai legasi ‘Ulum al-Qur’an zaman berzaman itu, ada di dalamnya pengalaman ummah yang kaya. Maka tersusunnya ia sedemikian rupa adalah dengan hikmah yang besar, hasil pengalaman ilmuwan kita.
Ini berbeza daripada belajar agama secara tidak formal.
Tambahan pula mempelajarinya dari internet.
Bukan kerana internet itu tidak sahih. Tetapi carian Google selalunya akan memberi kepada kita apa yang kita mahu. Tetapi ia sukar memberi kepada kita apa yang kita perlu. Sebabnya, kita tidak tahu apa yang kita perlu tahu.
Natijahnya, kita terjun ke perbahasan-perbahasan yang advance tetapi kita tidak menyelesaikan beberapa persoalan dasar yang lebih awal. Antaranya, benarkah al-Quran itu wahyu dan seterusnya bagaimanakah al-Quran itu menjadi hujah?
Pembelajaran Islam secara formal akan meletakkan topik-topik awal mengenai al-Quran adalah berkenaan Hujjiyyah al-Qur’ān yakni kedudukan al-Quran sebagai hujah. Topik ini adalah topik akal. Akal dikehendaki bekerja mencari asas-asas bagaimana terbuktinya al-Quran itu Wahyu.
Mungkin dengan meneliti konsistensi bahasanya.
Mungkin dengan melihat hikmah di sebalik tergantungnya jawapan kepada pertanyaan Musyrikin Mekah dalam kisah Ashāb al-Kahf, dan fitnah golongan Munafiq terhadap Umm al-Mu’minīn ‘Āishah r.a.
Mungkin dengan teori kebarangkalian pada fakta-fakta sains di dalam al-Quran.
Apa yang penting, meyakini al-Quran sebagai Wahyu dan Benar, adalah kerja setiap individu Muslim. Sulit menerima kebenaran al-Quran atas sebuah taqlid. Ia mestilah dicari.
Dan untuk mencari, kita memerlukan pencari!
“Bagi ustaz, orang yang ragu seperti anta, adalah orang yang SETIA DENGAN KEBENARAN. Kerana kesetiaan anta kepada kebenaran, al-Quran itu pun anta persoalkan. ‘Hati kecil’ di dalam diri itu tahu, kebenaran itu wujud. Kebenaran itu boleh dirasa. Ia seperti gula yang mesti manis, garam yang mesti masin. Kebenaran mesti memuaskan ‘hati kecil’ yang berfikir di benak itu” saya menyambung perbualan.
Anak muda itu termenung. Saya nampak pada matanya, masih ada banyak yang bergelora di fikirannya.
“Bagi orang yang sudah berumur mencecah 40 tahun ini, izinkan ustaz untuk berkata bahawa anta yang berumur 20 tahun, masih muda. Tidak mengapa munculnya keraguan-keraguan di usia ini. Ustaz sendiri pada usia tua sebegini masih bertanya, mempersoalkan, mencari, meragui”  saya cuba menyedapkan fikirannya.
“Apa yang perlu saya buat, ustaz?” beliau bertanya.
KEMBALI KE ASAS BERAGAMA
“Kembali kepada asas beragama. Perintah pertama dalam agama kita ialah BACA. Dapatkan ilmu. Keraguan anta adalah kerana anta belum memperolehi ilmu yang tepat dengan dos yang betul, untuk menggantikan keraguan dengan keyakinan. Betapa baiknya Tuhan yang menyuruh anta baca. Dia menyuruh anta baca, dan baca pula dengan nama Tuhan. Bukan nama Allah, walaupun Allah itu nama Dia. Kalau sebut Allah, ia sudah berpihak. Tetapi yang diperintahkan ialah baca, dengan nama Tuhan. Tuhan yang mana? Tuhan yang Mencipta. Ketepikan dahulu Tuhan itu Mencipta Flora dan Fauna. Tumpukan kepada Tuhan itu Mencipta sesuatu yang anta tiada keraguan tentang penciptaannya iaitu diri anta sendiri” saya menjelaskan satu persatu, perlahan-lahan, aturan mencari kebenaran yang Allah letakkan di dalam firman Iqra’.
“Jadi, tidak salahlah saya ragu-ragu?” beliau meminta pengesahan.
“Ya akhi. Ada orang selesa dengan al-Quran, hari-hari baca al-Quran, dalam sangkaan dia beriman dengan al-Quran. Tetapi apabila datang satu ujian, dia terus tinggalkan al-Quran. Dia tidak setia dengan al-Quran. Datang nikmat dunia, dia tinggalkan pesanan al-Quran. Sebab apa pendamping al-Quran tinggalkan al-Quran? Sebab dia tidak pernah mempersoalkan al-Quran. Tidak pernah ragu-ragu. Tidak pernah berfikir. Tidak pernah melakukan pemeriksaan terhadap hubungannya dengan al-Quran. Tetapi anta yang meragui al-Quran… anta mahukan kebenaran. Dan percayalah, jika anta terus setia dengan kebenaran, anta satu hari nanti akan bersimpul mati dengan al-Quran” saya cuba meletakkan persoalan beliau dalam konteks penilaian.
Ketika al-Quran dan kita sudah bersimpul mati, kita jadi macam kucing di atas tikar. Makin ditarik ekor, makin kuat kita menggenggam tikar.
“Namun, pastikanlah keraguan itu kerana natijah anta berfikir dengan fikiran yang sihat. Fikiran yang tidak sihat itu mungkin sudah jatuh ke lembah OCD. Penyakit kronik was-was yang membabitkan aktiviti otak yang tidak normal. Sudah sampai pejabat, balik ke rumah semula kerana sebab was-was sama ada pintu rumah sudah dikunci atau tidak. Anta basuh tangan sampai luka tangan, kerana was-was dengan kebersihan. Keraguan yang ini bukan lagi keraguan mencari kebenaran, tetapi penyakit mental yang memerlukan rawatan perubatan, doa kesembuhan serta doa perlindungan Allah daripada Syaitan penimbul was-was” saya menyudahkan perbualan.
Dan… bersabar apabila dimarahi, dilabel, dikecam, dipulau… bukan semua penyebar kebenaran suka kebenaran dipersoalkan! Adakalanya mereka cuba menjadikan kebenaran itu milik mereka, sedangkan kebenaran sentiasa hak eksklusif antara setiap insan dengan Tuhannya.
Nampak beliau sudah manis senyumnya.
Mudah-mudahan sudah jelas apa yang perlu beliau lakukan.
Saya hanya mampu mendoakan.
‘Terima kasih kepada Enlightenment‘ pada mewariskan skepticism sebagai legasi besar dalam pendidikan. Dalam kejamnya sistem pendidikan kita yang memandulkan proses berfikir, rahmat Allah masih gerimis membasah akal budi beberapa anak muda yang kaya pertanyaan.
Mereka setia dengan kebenaran.
Moga istiqamah hingga ke titik akhir sebuah kehidupan, garisan penamat sebuah pencarian.
Previous Isu Wahhabiyyah: Tingkap Yang Disangka Pintu
Next Keraguan: Adakah Ia Jalan Islah?
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
16/07/2014 at 3:43 PM
Maha suci Allah yang telah menganugerahkan penglihatan yang cerah dan hati yang ikhlas kepada ustaz. Ketelitian ustaz dalam memahami manusiawi bertepatan dengan konsep dakwah itu sendiri yang ‘menyentuh’ manusia melalui hati. Bukan hanya teguran, sindiran yang menjauhkan hati dari kebenaran.
Moga Allah terus merahmati Ustaz.
Semoga satu hari nanti diizinkan untuk bertemu dengan ustaz.
17/07/2014 at 2:08 PM
Sayalah itu antara produk pendidikan yang tidak memurnikan proses berfikir. Alhamdulillah persekitaran keluarga saya tidak sebegitu, terima kasih kepada teknologi yang sedang berkembang ketika itu, maka saya perlahan-lahan berkembang selari dengan teknologi. Sempat tekan brek, sebelum tersadung dengan segala kepantasan fakta dan auta.
Dah tua-tua ni nak suruh otak berfikir, memang jenuh jugak nak mengasah ustaz..Lagilah suka berada di comfort zone, main telan je apa yang ada.
By the way, penulisan di blog oleh ustaz, lebih menyusun fikiran pembaca (seperti saya) untuk memahami dan pelan-pelan hadam isi kandungan terhadap topik yang dibentangkan. Saya selesa, sayalah…
29/08/2014 at 9:54 AM
Alhamdulillah Ustaz atas pencerahan melalui posting ustaz yg sentiasa membuka minda. Saya doakan ustaz dan keluarga sentiasa di limpahi rahmat Allah.
03/05/2016 at 11:14 AM
Perkongsian dan pencerahan yang banyak membantu ramai orang.
02/06/2016 at 11:47 AM
Sangat mencerahkan, ustaz. Semoga Allah berkati Ustaz sekeluarga. saya mohon share ya
Leave a Reply to Waridah Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved